Klokken 01.59 natten til lørdag modtog Beredskab Vesthimmerland en melding om brand i et hus på Dronningholmvej i Aars. Branden var opstået i en åben garage. To voksne og et barn, der opholdte sig i huset, opdagede branden og nåede ud i tide. De var uskadte efter episoden, men måtte alligevel en tur på sygehuset til tjek for røgforgiftning. En gasflaske i garagen eksploderede under branden. Det fortæller vagtchef ved Nordjyllands Politi, Karsten Kjær. Området er lørdag morgen afspærret, og politiets teknikere arbejder på at finde ud af, hvad årsagen til branden er.

Referat:
To voksne og et barn nåede ud i tide, da der opstod brand i et hus i Aars.